[{"text_idx": "#000006", "text": "Llyfrgell ac Ystafell Ymchwil Comisiwn Brenhinol"}, {"text_idx": "#000008", "text": "Rydyn ni\u2019n croesawu ymholiadau gan unigolion a sefydliadau sy\u2019n ymddiddori yn nhreftadaeth Cymru, ac rydyn ni\u2019n annog pawb sy\u2019n dymuno cysylltu a\u0302 ni drwy gyfrwng y Gymraeg i ddefnyddio ein gwasanaeth Cymraeg. P\u2019un ydych chi\u2019n rhugl neu\u2019n ddysgwr, byddem yn falch iawn o glywed gennych!"}, {"text_idx": "#000009", "text": "Gallwch gysylltu a\u0302\u2019n gwasanaeth ymholiadau cyhoeddus dwyieithog drwy ffonio (01970 621200), drwy e-bost (chc.cymru@cbhc.gov.uk) neu drwy ymweld yn bersonol a\u0302\u2019n llyfrgell ac ystafell ymchwil yn Aberystwyth. Bydd ein ti\u0302m o staff arbenigol yn hapus i ddarparu gwybodaeth ac ateb eich ymholiadau drwy chwilio ein cronfeydd data a\u2019n deunydd archifol."}, {"text_idx": "#000010", "text": "Rydyn ni\u2019n eich gwahodd hefyd i ryngweithio a\u0302 ni ar gyfryngau cymdeithasol drwy Facebook neu Twitter (@RCAHMWales) neu i bori yn ein siop ar-lein ddwyieithog (siop.cbhc.gov.uk). Byddwch chi\u2019n gallu cyrchu ein catalog cyfan o gyhoeddiadau yno, ac archebu teitlau sydd allan o brint fel eLyfrau."}, {"text_idx": "#000012", "text": "Mae hyn yn cynnwys ymrwymiadau i\u2019n staff Cymraeg eu hiaith yn ogystal a\u0302\u2019n dysgwyr, ac i aelodau presennol o\u2019r staff yn ogystal a\u0302 rhai newydd. Mae\u2019n amrywio o\u2019r hawl i dderbyn dogfennau, ffurflenni, polisi\u0308au a gweithdrefnau yn y Gymraeg, i helpu staff i wneud mwy o ddefnydd o\u2019r Gymraeg yn ystod cymdeithasu anffurfiol (er enghraifft, drwy ein \u201cSgwrs dros Baned\u201d)."}, {"text_idx": "#000013", "text": "Mae\u2019r Comisiwn Brenhinol yn hybu diwylliant sy\u2019n gwerthfawrogi ac yn cefnogi defnyddio\u2019r Gymraeg yn fewnol. Mae hyn, yn ei dro, yn cyfrannu at ddarparu gwasanaethau o safon uchel yn y Gymraeg a\u2019r Saesneg."}]